LecţiiLE de tip Dilemă

Dilema este situaţia în care trebuie facută o alegere dificilă între două sau mai multe alternative la fel de controversate. Cercetarea ştiinţifică se confruntă cu multe dileme etice. Aceste dileme se adresează responsabilităţii şi integrităţii cercetătorilor, însa unele au legături puternice cu priorităţile, valorile şi moralitatea societăţii.

**Lecţiile de tip Dilemă** implică utilizarea unor **discuţii în grup** ca strategii didactice, pentru a creşte nivelul de înţelegere şi învăţare bazate pe rezolvarea de probleme şi conversație argumentativă, ajutându-i pe elevi să parcurgă etapa de alfabetizare științifică.

Dilema în educația științifică se referă la aspecte socio-științifice controversate legate de aplicațiile și implicațiile științei. Aceasta include, de asemenea, un context de învățare productiv pentru:

• facilitarea construirii de către elevi/preşcolari a înțelegerii, abilităților și atitudinilor științifice.

• consolidarea abilităților de luare a deciziilor și de rezolvare a problemelor.

***Rolul profesorilor*** în lecțiile de tip dilemă este :

• să atragă atenția asupra contextului;

• să activeze cunoștințele anterioare sau informale;

• să dezvolte curiozitatea;

• să determine elevii să utilizeze informaţiile relevante achiziţionate anterior pentru a rezolva problema;

• să obţină feedback pentru a îmbunătăți performanța acestora;

• să reflecteze împreună cu elevii asupra a ceea ce au învățat din lecție și cum.

Referinţe bibliografice:

Fensham, P. J. (Ed.) (1988). Developments and dilemmas in science education. New York: Falmer Press;

Gorghiu, L.M. (2009). “Educaţia 21 / Education 21“ “Virtual Instruments and Tools in Sciences Education - Experiences and Perspectives“,Casa Cărţii de Ştiinţă Publishing House, Collection Science Education, vol. 54, Cluj Napoca;

Proiectul ENGAGE (2014-2016) <http://www.engagingscience.eu/ro>